stanford-oval/wikipedia huggingface dataset:
19. dynastian loppu
Taustat

Ramses Suuren elinaikana hän johti lukuisia sotilaallisia operaatioita, kuten libyalaisia ja heettiläisiä vastaan, muunmuassa Kadeshin taistelu . Hän toimi diplomattisissa tehtävissä, kuten Egyptin ja Heettiläisten välisen rauhansopimuksen solmimisessa . Hän muutti Egyptin pääkaupungin Pi-Ramessesiin.  Ramses Suuri teki merkittäviä tekoja, ja joidenkin mielestä hän on Egyptin merkittävin faarao. Hän eli pitkään. Hänellä oli suuri perillisten lukumäärä ja perillisiä kohtaan osoitettiin suosiota hallituksen viroissa, kenraalejna, kuvernöörien pesteissä, kirjanoppineina ja muissa vastaavissa viroissa. Ramses II:lla oli noin 100 lasta, ja hän oli 19. dynastian kolmas hallitsija. Hänen ensimmäisen perillisensä kuoli ennen häntä, jota kutsuttiin myös Ramseksiksi, ja Ramses Suuri jakoi vallan monien kuninkaallisten jälkeläistensä kesken.  Aidan Dodson kirjassaan toteaa, että Ramses Suuri on suurelta osin syyllinen tässä jutussa käsitellyn valtataistelun pohjan luomiseen, koska hän laajensi "kuninkaallisen perheen" käsitettä verrattuna aiempiin hallitsioihin. Hän ei tehnyt muutoksia ainoastaan virkojen suhteen, mutta hän myös antoi uuden määritelmän julkisesta kunikaalisuudesta ennen näkemättömällä tavalla. Hänellä näyttää myös olleen useita ensisijaisia vaimoja, mikä hämmensi perintöjärjestystä. Käsitys siitä, kumpi vanhin poika voisi periä valtaistuimen, hämärtyi. Näin ollen tämä on tausta, jota vasten pitäisi luultavasti nähdä yhdeksännentoista dynastian loppu osan ja myöhemmin tapahtuneet mullistukset.
Merenptah, jonka täytyi olla melko vanha tuolloin, lopulta seurasi Ramsesta valtaistuimelle. Merenptah kampanjoi sotilaallisesti Egyptin vihollisia vastaan; viidentenä hallitusvuotena hän kamppaili libyalaisia ja heidän kuningasta Mereyeaa vastaan. Hän tappeli kuuluisien merikansojen kanssa, aikakaudella jotta nykyään kutsutaan pronssikauden romadukseksi. Ian Shaw kuitenkin toteaa, että näistä dramaattisista tapahtumista huolimatta Mereneptahin hallituskauden loppuaika vaikutti rauhalliselta. Hän kuoli 9. (Ian Shaw), 11. (Dodson) tai 12. (Vivienne Gae Callender) hallitusvuotenaan, suhteellisen varhain vallannousun ja Egyptin rajojen rauhoittamisen jälkeen. Hänen kuolemansa jälkeen syttyi perintösota. Hän oli nimennyt poikansa Seti II:n seuraajakseen.
Taustat > Sotilaalliset uudistukset Uuden valtakunnan aikana

Ramses II laajensi Egyptin sotilasosastoja yhdellä divisioonalla (ns. "Mesha"), "Set"-divisioonalla, joka sijaitsi uudessa pääkaupungissa. Tämä tarkoitti, että divisioonaia oli neljä: "Amun" sijaitsi Thebassa, "Re" Heliopoliksessa, "Ptah" Memfiksessä ja uusi Set-divisioona pääkaupungissa Pi-Ramesesissa. Kussakin divisioonassa oli noin 5000 miestä, ja jokainen divisioona jaettiin edelleen 20 komppaniaan (ns. "sa") tai vaunuosastoihin. Jokaisessa komppaniassa oli 250 miestä tai 50 vaunua yhdessä vaunuosastossa, jotka jaettiin edelleen viiteen joukkueeseen. Tämä on tärkeää, koska Uudessa valtakunnassa armeijat olivat ammattimaisempia ja organisoituneempia kuin Keskivaltakunnassa vastapuoliset osastot, jotka riippuivat voimakkaasti asevelvollisuus armeijoista. Uuden kuningaskunnan sotilaallisella organisaatiolla oli enemmän rakenteita, jotka ovat samanlaisia kuin nykyajan armeijan kanssa. Nämä neljä divisioonaa taistelivat myöhemmin edellä mainitussa Kadeshin taistelussa.
Taustat > Kruununtavoittelijat

Seuraavien ihmisten tiedetään ainakin tavoitelleen faaraon tittelin tänä aikana:
Amenmesse
Seti II
Tausret
Siptah
Setnakht
Taustat > Ajankohtaisia tapahtumia lähimaailmassa

Myöhäinen pronssikauden romahdus
Hettiläisten valtakunnan kaatuminen - valtakunta oli Šuppiluliuma II:n hallinnassa
Ugaritin tuho - Kauppakaupunki, heettiläisten vasalli
Troijan sota - Mahdollisesti riipuen päivämäärästä ja tapahtumien todenperäisyydestä
Assyrian dynastian sisäiset välienselvittelyt - Tukulti-Ninurta I murhattiin aiheuttaen sisällissodan
Sodankäynti Mykeneen Kreikassa - On todisteita sodankäynnistä ja tuhosta
Taustat > Kronologia

Tämän artikkelin kronologia on enimmäkseen annettu eri faaraoiden hallitusvuosina, tämä johtuu siitä, että tutkijoiden välillä on erimielisyyksiä siitä, milloin nämä tapahtumat todella tapahtuivat meidän vuosilaskennassa. Jonkun faaraon vuosi 5 voi siten kääntää eri vuosiksi eKr, lähteestä riippuen, kun taas useimmat lähteet voivat olla helpommin yhtä mieltä siitä, mitä tapahtui minkä faaraon vuonna, vaikka joskus jopa tässä saattaa olla eroja, mutta ne vaihtelevat vähemmän kuin näiden kääntäminen meidän vuosikertaan.
Vaihe 1 - Seti II:n ja Amenmessen välinen valtataistelu > Vallan siirtyminen

Siptah, Seti II:n seuraaja, oli lapsi tähän aikaan ja liian nuori hallitsemaan yksin, Ian Shaw toteaa kirjassaan, että Siptah oli Seti II:n poika, kun taas muut lähteet, kuten Toby Wilkinson kirjassaan, uskovat hänen olleen Amenmessen poika. Wilkinson jatkaa teoriaa, että Siptah saattoi olla Tausretin rauhan ele niille, jotka olivat edelleen uskollisia nyt kuolleelle Amenmesselle. Kolmaneksi, Callenderin mukaan Siptahin isä ei ole tiedossa, mutta "se tosiasia, että nuori kuningas vaihtoi nimensä Rameses-Siptahista Merenptah-Siptahiksi, voi viitata siihen, että Siptah oli Merenptahin suora jälkeläinen". Neljänneksi Dodson ajattelee, että Siptah oli Amenmessen poika, kun taas Amenmesse puolestaan oli Seti II:n poika tuon hämärän Takhatin kautta. Kaikki ovat kuitenkin yhtä mieltä siitä, että todennäköinen syy Siptahin nousemiseen valtaistuimelle oli laillisempien perillisten puute. Tämä sota olisi näin ollen voinut kestää vuodesta 1, joka oli 1203 eKr., Setin hallituskauden vuoteen 5 tai 1198 eKr., jota seurasi väliaika ja sitten seuraava valtataistelu.
Vaihe 2 - Valtataistelu Tausretin ja Sektnakhten välillä

Tausret hallitsi virallisesti yhdessä Siptahin ja kansleri Bayn kanssa. Ian Shaw lainaa muinaisia egyptiläisiä lähteitä, joiden mukaan Bay "asetti kuninkaan isänsä valtaistuimelle", ja näyttää siltä, että hän olisi ollut tärkeä vallanvälittäjä Taursetin hallituskaudella. Bay oli myös "syyrialaista" (mahdollisesti kanaanilaista) alkuperää. Bay oli Egyptin kansleri, mutta meillä on puuteellinen diplomaattinen kirjeenvaihto Ugaritista, jossa hänet mainitaan "maan suuren kuninkaan joukkojen päällikkönä". Tiedämme myös, että Siptahilla oli epävarmaa syntyperää isänsä puolelta, mutta hänen äitinsä oli myös kanaanilainen nainen nimeltä Soteraja. Callender toteaa yhdessä kirjoittamassaan kirjassa Tausretista, että Bay olisi tuotu vahvistamaan Siptahin hallitusta; faarao, jolla on ulkomaalainen äiti, ei olisi ollut yhtä arvostettu kuin faarao, jolla on egyptiläinen äiti. Heidän hallituskautensa aikana heidät on kuvattu samankokoisina reliefeissä, Bay, Siptah ja Tausret, mikä on epätavallista ja saattoi viitata johonkin vallanjakojärjestelyyn näiden välillä, minkälaista emme kuitenkaan tiedä.
Lopulta Tausret teloitti Bayn, mahdollisesti vallankaappauksen suunnittelusta Tausretia itseään vastaan, tämä tapahtui Siptahin viidentenä hallitsemana vuonna (joka on noin 1192 eKr.). Siptah myös kuolee mystisesti juuri ennen tulemistaan täysi-ikäiseksi ja olisi voinut hallita itsenäisesti ilman Tausretia. Emme tiedä, oliko Tausretilla mitään tekemistä hänen kuolemansa kanssa vai johtuiko se luonnollisista syistä; ajoitus on kuitenkin epäilyttävä.
Tausretin hallituskaudella hän johti rakennusprojekteja, kuten hautansa rakentamista Kuninkaiten laaksoon, varsinkin kun hän rakentanut ei hautansa Kuningattaren laaksoon, joka olisi ollut vakiota, mikä on lisäosoitus siitä, että hän hallitsi faaraona itsenäisesti eikä ollut valta muiden takana. Tausret rakensi myös hautansa ja muita muistomerkkejä hämmästyttävän samankaltaisesti Ramses II:n tyylissä, todennäköisesti koska hän oli hänen jälkeläisensä. Lopulta kuitenkin Setnakhte saapui paikalle, ja Tausret kuoli. Häntä seurasi niin sanottu 20. dynastia. Meillä on seinämaalauksia Tausretista osallistumassa taisteluun tuntematonta vastustajaa vastaan. Setnakhte kuvaili myös vuosia ennen valtaansa ottamista että, Seti II:n jälkeistä aikaa kaaokseksi tai anarkiaksi. 20. dynastia otti käyttöön myös Tausretin haudan, mikä osoitti, että Tausret ja sitä seuraava dynastia eivät olleet sopusoinnussa. Emme tiedä, mutta useimmat egyptiologit uskovat, että Setnakthe oli 19. dynastian jälkeläinen, ehkä Ramses Suuren pojanpojanpoika tai pojanpoika.
Vaihe 2 - Valtataistelu Tausretin ja Sektnakhten välillä > Periminen muinaisessa Egyptissä

Joyce Tyldesley toteaa, että "Egyptin laki kohteli miehiä ja naisia, joilla oli samanlainen sosiaalinen asema, tasa-arvoisina", mutta tämän ulkopuolella miehillä oli edelleen kotitalouksiensa pään rooli  ja siten valta, mutta naiset, toisin kuin myöhemmässä keskiaikaisessa Euroopassa ja muissa paikoissa, pystyi omistaa, ostaa, myydä ja periä omaisuutta. Näiden asioiden ulkopuolella oli edelleen merkittäviä sukupuolirooleja. Siten, kun on kyse valtaistuimesta ja sen perimisestä, ei ollut ennenkuulumatonta, että naiset voisivat olla faaraoita, mutta se oli melko harvinaista, voisi sanoa, että valtaistuimen perimisessä oli pääsääntöisesti miespuolinen etusija. Kaikella tällä on siis merkitystä, kun muistetaan, että yksi kruununtavoitelioista oli naispuolinen faarao, joka tästä miesten valtaaasemasta huolimatta silti onnistui valloittamaan valtaistuimen useiden vuosien ajaksi.
Vaihe 2 - Valtataistelu Tausretin ja Sektnakhten välillä > Dynastian viimeinen sointu

Emme tiedä tarkalleen, miten tämä vaihe meni, siellä mainitaan Irsu- nimisen kanaanilaisen hyökkäys ja vallankaappaus. Tuleva 20. dynastia väitti, että vallitsi kaaos maassa ja että Setnakhte otti myöhemmin vallan ja karkotti ulkomaalaiset. Näyttää kuitenkin siltä, että kyseessä ei ollut ainakaan rauhanomainen vallansiirto Tausretista Setnakhteen. Kuka taisteli kenen kanssa jne. tässä vaiheessa on epäselvää tai milloin,  uskotaan vallansiirron tapahtuneen jonkin aikaa sen jälkeen, kun Bay (1192 eKr.) tapettiin. Callender kuitenkin toteaa, että Setnakhte "nousi Egyptin etelästä". Setnakhte saattoi päätökseen valloituksensa vuonna kaksi hänen astumisesta valtaan (~1187 eKr.).
Setnakhten syyt vallan ottamiseen saattavat liittyä Tausretin uudelleen identifioimiseen aviomiehensä legitimiteetin kanssa Siptahin kuoleman jälkeen, Siptahin kuudennen hallitusvuotensa (1191 eaa.) aikana, tämä muunmuassa muutamalla Siptahin kartusseja Seti II aiheisiksi. Koska on todisteita Siptahin kartussien kunnostuskartusseista, jotka Tausret oli käyttänyt veistänyt uusiksi Siptahin kuoleman jälkeen. Tämä kyseinen kartussien palautus tapahtui 20. dynastian alussa. Dodson uskoo myös, että siirtyminen Tausretin hallituskaudesta Setnakhten kaudelle oli suoranainen, mikä ei tarkoita sellaista, jossa olisi ollut valtatyhjiötä, jossa Irsu olisi voinut hallita joitakin alueita. Setnakhte piti Seti II:ta myös viimeisenä laillisena faaraona. Dodson korostaa lisäksi, että tämä siirtymä oli väkivaltainen, vaikka, kuten edellä mainittiin, emme tiedä tarkkaa tapahtumien järjestystä. Setnakhte kuoli muutama vuosi onnistuneen vallankaappauksensa jälkeen. Mitä Tausretille tapahtui, emme tiedä, on vain muutamia, paljon jälkimmäisiä mainintoja, joissa hän ei saanut samaa häpeää kuin Akhenaton tai Amenmesse sai heidän kuolemansa jälkeen. Emme tiedä, kuinka hän kuoli, vain sitä, että hän luultavasti kuoli.
Seuraukset

Setnakhte ja hänen seuraajansa Ramses III jatkoivat lopulta ohjaamaan Egyptin uutta valtakuntaa ulos pronssikauden romahtamisesta, taistellen vihollisia vastaan, kuten merikansoja vastaan. Pronssikauden romahdus vaikutti kuitenkin Egyptiin taloudellisesti, koska kauppareitit katoisivat Lähi-idän suunnalta ja sen ulkopuolellta. Kun Uusi valtakunta lopulta päättyi Ramses XI :een, se oli kaukana Ramses Suuren Egyptistä. On kuitenkin sanottava, että monet Egyptin aikalaiset, kuten heettiläiset ja mykeneläiset Kreikka, eivät selvinneet pronssikauden romahtamisesta ollenkaan, kun taas Egypti selvisi.
Limingantulli

| Limingantulli |
| --- | --- |
 Kaupungin kartta, jossa Limingantulli korostettuna.
Kaupunki:  Oulu
Suuralue:  Nuottasaaren suuralue
Kaupunginosa nro:  9
Väkiluku:  1 939  31.12.2023
Työpaikkoja:  4 731 kpl   (31.12.2016)
Osa-alueet:  Limingantulli
Postinumero(t):  90400
Limingantulli on Oulun kaupungissa sijaitseva teollisuus- ja liikerakentamiselle suunnattu alue, joka sijaitsee noin 1,5 kilometriä Pokkiselta etelään Oulun keskustassa. Limingantullissa oli vuonna 2016 noin 4 700 työpaikkaa. Tulevaisuudessa aluetta kehitetään asumiseen ja toimistorakentamiseen, jolloin alueen imago tulee muuttumaan myönteisempään suuntaan. Limingantullin pohjoisosaan on valmistumassa Etelätullin asuinalue.
Limingantullissa sijaitsevat muun muassa maaliskuussa 1999 avattu Prisma-tavaratalo ja useita eri alojen toimipisteitä. Oulun rautatieaseman tavararatapiha sijaitsee Limingantullin ja Nokelan kaupunginosan välisellä alueella Pohjanmaan radan varressa. Heinäpään urheilukeskus sijaitsee Limingantullin ja Nuottasaaren rajamailla Heinäpään alueella. Aikaisemmin Limingantullissa toimi myös Oulun postikeskus sekä Club Teatria. Kärkkärien valmistajana eritoten tunnetun Kotivaran tehdas sijaitsee Limingantullissa.
Nimi Limingantulli tulee yhdestä Oulun kaupungin aluetta aikoinaan ympäröivän aidan porteilla olevista tulleista, jossa maaseudulta tuotu kauppatavara tarkistettiin ennen pääsyä kaupunkiin.
Kuvia Limingantullista

Autogrilli
Joutsensilta on Suomen pisin maasilta
Limingantullissa sijaitsevaa ratapihaa
Limigantullin Prisma
Limingantullin Kärkkäinen
Aiheesta muualla

Kuvia tai muita tiedostoja aiheesta Limingantulli Wikimedia Commonsissa
Oulun kaupunginosat ja suuralueet
| 0 | 1 | 2 |
| --- | --- | --- |
| Suuralueet | Kaupunginosat |  |
| 1. Keskusta | I Pokkinen • II Vaara • III Vanhatulli • IV Hollihaka • V Leveri • Myllytulli • Intiö • Raksila |  |
| 2. Höyhtyä | Höyhtyä • Karjasilta • Lintula • Mäntylä • Nokela |  |
| 3. Oulunsuu | Kontinkangas • Oulunsuu • Peltola • Värttö |  |
| 4. Kaukovainio | Hiironen • Kaukovainio |  |
| 5. Nuottasaari | Limingantulli • Nuottasaari • Äimärautio |  |
| 6. Kaakkuri | Kaakkuri • Kiviniemi • Metsokangas • Perävainio |  |
| 7. Maikkula | Hangaskangas • Heikkilänkangas • Iinatti • Juurusoja • Knuutila • Maikkula • Madekoski • Pikkarala |  |
| 8. Tuira | Hietasaari • Koskikeskus • Pikisaari • Toppilansaari • Tuira • Vihreäsaari |  |
| 9. Puolivälinkangas | Isko • Puolivälinkangas • Pyykösjärvi • Takalaanila • Välivainio |  |
| 10. Koskela | Alppila • Koskela • Taskila • Toppila |  |
| 11. Pateniemi | Rajakylä • Pateniemi • Herukka |  |
| 12. Kaijonharju | Kaijonharju • Kuivasjärvi • Liikanen • Linnanmaa • Ritaharju |  |
| 13. Myllyoja | Haapalehto • Hintta • Kirkkokangas • Kynsilehto • Laanila • Myllyoja • Parkkisenkangas |  |
| 14. Sanginsuu | Lapinkangas • Sanginjoki • Sanginsuu • Ulkosanki |  |
| 15. Korvensuora | Heikinharju • Korvenkylä • Korvensuora • Rusko • Ruskonselkä • Saviharju • Talvikangas |  |
| 16. Ylikiiminki | Jolos • Nuoritta • Vepsä • Vesala • Vuotto • Ylikiiminki |  |
| 17. Hiukkavaara | Haukkasuo • Hiukkavaara • Kivikkokangas · Niiles • Puolukkakangas • Saarela • Vanha Hiukkavaara |  |
| 20. Haukipudas | Haukipudas • Jokikylä • Martinniemi |  |
| 21. Kello | Kalimenkylä • Kello |  |
| 30. Kiiminki | Alakylä • Hannus • Huttukylä • Kiiminki |  |
| 31. Jääli | Jäälinkylä • Välikylä |  |
| 40. Oulunsalo | Kylänpuoli • Oulunsalo • Salonpää |  |
| 50. Yli-Ii | Pahkala • Tannila • Yli-Ii |  |
Ala-Tikkurila

| Ala-Tikkurila> Nedre Dickursby |
| --- | --- |
 Huoltoasema Ala-Tikkurilassa
Kaupunki:  Helsinki
Suurpiiri:  Koillinen
Osa-alueet:  osa Tapulikaupunkia, joka on Suutarilan osa-alue
Postinumero(t):  00750
Ala-Tikkurila (ruots. Nedre Dickursby) on asuinalue Helsingin Suutarilan kaupunginosassa Vantaan rajalla. Piirijaossa se on koillisen suurpiirin Puistolan peruspiirin Tapulikaupungin osa-alueen pienalue. Siihen rajoittuvat Siltamäen ja Puistolan osa-alueet, ja pohjoisessa sitä rajaa Keravanjoki, jonka pohjoispuolella ovat Vantaan Viertolan ja Tikkurilan kaupunginosat. Ala-Tikkurilaa sivuaa eteläpuolelta maan vilkasliikenteisimpiin liikenneväyliin kuuluva Kehä III, jonka varrella on liike- ja toimitiloja myös Ala-Tikkurilassa sekä päärata.
Ala-Tikkurilan asuntokanta on omakoti- ja rivitalovaltaista. Ala-Tikkurilassa toimivia palveluja ovat muun muassa päivittäistavarakauppa Lidl, pikaruokaravintola McDonald's, tavaratalo Biltema, huoltoasema Shell sekä muutama autokauppa.
Historiaa

Ala-Tikkurila oli aiemmin Suutarilan kaupunginosan osa-alue, nykyisin pienalue. Tapulikaupungin tultua Suutarilan uudeksi osa-alueeksi Ala-Tikkurila on luettu Tapulikaupunkiin. Ala-Tikkurila liitettiin Helsinkiin suuressa alueliitoksessa 1. tammikuuta 1946.
Ala-Tikkurilan asumusto ei ole kovin vanhaa. Suuri osa Ala-Tikkurilan itäosasta oli vielä 1980-luvulla metsää, johon rakennettiin 1980-luvun lopussa ja 1990-luvun lopussa paljon muun muassa rivitaloja.
Alueen liittämisestä Vantaaseen oli puhetta vuosina 2005–2006. Kyseessä olisi ollut Helsingin kaupungin ja Vantaan kaupungin maanvaihto. Helsingin kaupunki olisi saanut Västerkullan kiilasta maa-alueen ja antanut vastalahjaksi Vantaalle Ala-Tikkurilan alueet. Alueen asukkaat kuitenkin vastustivat hanketta.
Ala-Tikkurila oli pitkään Helsingin ainoa Kehä III:n ulkopuolella sijaitseva alue, kunnes Helsinkiin liitettiin Sipooseen kuulunut Östersundomin alue vuonna 2009.
Helmikuussa 2001 alue nousi otsikoihin, kun Suomen hiihtomaajoukkueen lääkelaukku unohtui Ala-Tikkurilan Shell-huoltamolle ja asiasta sai vinkin Helsingin Sanomien rikostoimittaja Riku Rantala. Tästä alkoi Lahden MM-hiihtojen dopingskandaalin selvittely valtavine mediakohuineen.
Linja-autoyhteydet

Ala-Tikkurila kuuluu Helsingin seudun liikenteen vyöhykejaossa B-vyöhykkeeseen.
73 (Malmi–Hakaniemi)
73N (Malmi–Rautatientori)
572 (Hakunila–Mellunmäki)
572 (Myyrmäki)
Uimakoulu (albumi)

| Uimakoulu Lyijykomppania |
| --- | --- | --- |

Studioalbumin tiedot
 Äänitetty : Savonlinnassa ja Kantalassa tammi–heinäkuussa 1993
 Julkaistu: marraskuu 1993
 Tuottaja(t): Lyijykomppania Tuomo Valtonen
 Tyylilaji: heavy metal doom metal
 Kesto: 35.03
 Levy-yhtiö: Bassmania Records
Lyijykomppanian muut julkaisut
| Lyijykomppania 1993 | Uimakoulu 1993 | Suden hetki 1994 |
Uimakoulu (TIK-13) on Lyijykomppanian vuonna 1993 julkaistu toinen albumi ja ensimmäinen studioalbumi. Uimakoulu on Lyijykomppanian julkaisuista ainoa, jolla soittaa basisti Tapio Wilska. Uimakoulusta ei ole olemassa CD-painosta, vaan se on julkaistu ainoastaan vinyylinä ja C-kasettina. Lipposen Levy ja Kasetti julkaisi vuonna 2021 albumin CD:nä ja LP:nä yhdessä Viimeinen voitelu -albumin ja Suden hetki -EP:n kanssa kokoelmassa Lyijykomppania: 1993–1996.
Kappaleet

Kaikki sanoitukset Esa Moilanen, kaikki sovitukset Lyijykomppania.
A-puoli
Kuollut mies – 3.33 (säv. Rautiainen – Moilanen)
Uimakoulu – 4.24 (säv. Rautiainen – Moilanen)
Kauniin päivän surkea loppu – 3.13 (säv. Rautiainen – Moilanen)
Pelko on aseeni – 4.35 (säv. Rautiainen – Moilanen)
Pahassa talossa – 4.06 (säv. Rautiainen)
B-puoli
Jahtilaulu – 4.32 (säv. Rautiainen)
Prometheus – 3.28 (säv. Rautiainen)
Selvää jälkeä – 5.03 (säv. Rautiainen – Moilanen)
Narvan marssi – 2.52 (säv. J. Haeffner)
Kokoonpano

Timo Rautiainen – laulu, kitara, basso (B1, B2 ja B4)
Tapio Wilska – basso, taustalaulu (A3 ja A4)
Esa Moilanen – rummut
Aiheesta muualla

Uimakoulu (albumi) Discogsissa. (englanniksi)
Albumi Uimakoulu (albumi) Encyclopaedia Metallum -sivustolla (englanniksi)
Lyijykomppania
|  Tero Vuorinen  Petri Lindström >  Joni Rossi  Petteri Virtanen  Timo Rautiainen  Olli Jaatinen  Tapio Wilska  Arto Alaluusua  Jarkko Strandman  Esa Moilanen  |
| --- | --- |
Studioalbumit:  Uimakoulu  Viimeinen voitelu  Harmaita säveliä  Sota, nälkä, rutto, kuolema  Tietoja epäonnistumisista ja päättämättömyyksistä, tai Väkivaltaa ja vääriä lääkkeitä  Tarpeettomia ikävyyksiä.  1993 - 1996 
EP:t:  Synkkää jynkytystä  Suden hetki  Kehitys kulkee perse edellä  Mennyt maailma 
Kokoelmat: Lyijykomppania
Singlet:  ”Ohjelmanjulistus”  ”Helsinki tulessa! / Isä heiluu kirveellä”  ”Yksinäisen tähden harhailija / ART”  ”Kuolemaneskadroona”
Fredrik Lindholm

Fredrik Karl Lindholm (8. heinäkuuta 1884 Helsinki – 3. maaliskuuta 1952 Pietarsaari) oli suomalainen lyseon rehtori.
Lindholmin vanhemmat olivat kauppias Carl Johan Lindholm ja Eva Gustava Häger. Hän pääsi ylioppilaaksi 1902 (Läroverket för gossar och flickor) ja valmistui filosofian kandidaatiksi 1907. Hän teki opintomatkoja Astrakaniin 1904, Oxfordiin 1909 ja 1910 sekä Lontooseen 1909.
Lindholm oli opettajana Tampereen ruotsalaisessa yhteiskoulussa 1907–1908 ja Viipurissa Svenska Fruntimmersskolanissa 1909. Hän oli opettajana Pietarsaaren reaalioppilaitoskessa ja sittemmin yhteislyseossa vuodesta 1909 lähtien ja oli Pietarsaaren yhteislyseon rehtorina vuodesta 1928. Lindholm jäi eläkkeelle 1951. Lindholm toimi myös Pietarsaaren museon intendenttinä 1911–1920 ja Pietarsaaren rahatoimikamarin sihteerinä 1919–1920. Hän oli valantehnyt englanninkielen kielenkääntäjä vuodesta 1913. Pietarsaaren kaupunginvaltuuston jäsenenä Lindholm oli 1917–1927. Suomen sisällissodan aikana Lindholm toimi Pietarsaaressa piiriesikunnan sihteerinä sekä myöhemmin piiripäällikkönä.
Kumi Kōda

| Kōda Kumi> 神田來未 |
| --- | --- |
 Kōda 2005 Kami Kaze -kokoontumisessa
Henkilötiedot
Koko nimi:  Kumiko Kōda, 神田來未子
Syntynyt: 13. marraskuuta 1982 (ikä 42)
Muusikko
Taiteilijanimi:  Kuu(-chan)
Laulukielet:  Japani
Aktiivisena:  2000–
Tyylilajit:  J-pop, R&B, Rock, Ballad
Soittimet:  Laulu
Levy-yhtiöt:  Rhythm Zone
Aiheesta muualla
Kotisivut
  [ Muokkaa Wikidatassa ] [ ohje ]  
Kumiko Kōda (jap. 神田來未子, s. 13. marraskuuta 1982), joka tunnetaan paremmin nimellä Kumi Kōda (倖田來未), on japanilainen, Kiotossa syntynyt laulaja-lauluntekijä. Hänen esittämänsä musiikki on pääosin J-Urbania ja R&B:tä. Kōdan ensimmäinen single oli vuonna 2000 julkaistu ”Take Back”, mutta kuuluisuuteen hän nousi seitsemännellä singlellään ”Real Emotion/1000 no Kotoba”, jonka kappaleita käytettiin Final Fantasy X-2 -videopelissä. Kōdan suosio kasvoi vuonna 2005 hänen neljännen albuminsa Secret, kuudennentoista singlensä ”Butterfly” ja ensimmäisen kokoelma-albuminsa Best: First Things myötä. Ne nousivat Oricon-listan sijoille kolme, kaksi ja yksi.
Kōdaa on kutsuttu muoti-ikoniksi "ero-kawaii"-tyylinsä vuoksi, ja siitä on tullut trendi nuorten naisten keskuudessa. Hän on voittanut myös useita muotipalkintoja, kuten "Best Jeanist" -palkinnon ja "Nail Queen" -tittelin kolme kertaa vuodesta 2006 lähtien. Suosionsa myötä Kōda on esiintynyt lukuisissa mainoksissa. Vuosina 2006 ja 2007 Oricon myönsi Kōdalle parhaiten myyneen artistin arvonimen.
Päivä seitsemännen albuminsa Kingdom julkaisun jälkeen 31. tammikuuta 2008 Kōda aiheutti kohun All Night Nippon -radio-ohjelmassa lausumallaan kommentilla.
Elämäkerta > Lapsuus ja kiinnostus musiikkiin

Kōda syntyi muusikkoperheeseen. Hänen isoisänsä oli shakuhachi-mestari ja äitinsä koto-opettaja. Kōda päätti jo nuorena ryhtyvänsä laulajaksi käytyään äitinsä kanssa karaokessa. Käydessään lukiota toista vuotta Kōda osallistui Avex-levy-yhtiön "Dream Audition" -koe-esiintymiseen, jossa hän sijoittui toiseksi yhteensä 120 000 osallistujasta. Hänet otettiin Avexin tytäryhtiön Rhythm Zonen listoille. Hänen nuorempi sisarensa on Misono, entinen Day After Tomorrow -yhtyeen jäsen ja nykyinen sooloartisti.